
REPUBLIKA HRVATSKA
ŽUPANIJA BRODSKO-POSAVSKA 
OSNOVNA ŠKOLA IVANA GORANA KOVAČIĆA
STARO PETROVO SELO
Matije Gupca 29


Staro Petrovo Selo, 13.7.2026. godine

OBRAZLOŽENJE OSTVARENIH PRIHODA I PRIMITKAKA TE RASHODA I IZDATAKA OPĆEG DIJELA
FINANCIJSKOG PLANA ZA RAZDOBLJE
1.1. DO 30.6.2026. GODINE

U skladu s odredbama članka 86. Zakona o proračunu (NN br. 144/21) proračunski korisnik dužan je upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine.

1.1. OBRAZLOŽENJE PRIHODA I PRIMITAKA, RASHODA I IZDATAKA
Prihodi poslovanja ostvareni su u iznosu 814.324,91 € što čini 46,86% plana. U odnosu na
prethodnu godinu prihodi su ostvareni za 107,75 % prošlogodišnjeg izvršenja. Prihodi od prodaje
nefinancijske imovine nije bilo. Rashodi poslovanja realizirani su s 796.857,87 €
ili 49,37 % plana, a u odnosu na prethodnu godinu ovi rashodi čine 92,32 % prošlogodišnjeg izvršenja.
Rashodi za nabavu nefinancijske imovine ostvareni su u iznosu od 14.802,85 € ili 90,73% plana, a u odnosu na prethodnu godinu ovi rashodi su veći za 1.449,65 %.

1.1.1. Prihodi i primici

Izvršenje prihoda i primitaka po ekonomskoj klasifikaciji:
Prihodi poslovanja
• Pomoći iz inozemstva i od subjekata unutar općeg proračuna 769.233,72 €
• Prihodi od upravnih i admin. pristojbi, pristojbi po posebnim propisima i naknada 0,00 €
• Prihodi od prodaje proizvoda i robe te pruženih usluga i prihodi od donacija 10.906,32 €
• Prihodi od nadležnog proračuna 34.184,87 €

U strukturi prihoda najveći su prihodi pomoći iz inozemstva i od subjekata unutar općeg proračuna
koji pokrivaju rashode plaća te školske kuhinje. Rast indeksa spram usporednog razdoblja protekle godine nastao je uslijed rasta plaće to jest rastom osnovice za obračun plaće kao i primanjem kapitalne pomoći od strane Općine Staro Petrovo Selo u iznosu od 8.996,75 € za nabavu računalne opreme i garderobnih ormarića. Prihodi iz nadležnog proračuna su drugi najveći prihod s udjelom za pokriće mjesečnih materijalnih troškova, te prihodi od pruženih usluga koji služe za financiranje nefinancijske imovine i održavanja imovine. Prihodi po posebnim propisima nisu ostvareni. 

Veliki indeks računa 66 spram protekle godine za prihode od prodaje proizvoda i robe rezultat je više fakturiranja računa za najam sportske dvorane uslijed većeg interesa za najmom. Prihodi nadležnog proračuna u manjem su iznosu ali iz razloga što je lani do izvještajnog razdoblja pristigao komunalni trošak naknade uređenja voda što sada nije slučaj pa se trošak te potraživanje prihoda očekuje u drugoj polovici godine. Prihodi od prodaje dugotrajne nefinancijske imovine nisu ostvareni.
 
1.1.2. Rashodi i izdaci
Struktura rashoda i izdataka po ekonomskoj klasifikaciji
Rashodi poslovanja
• Rashodi za zaposlene 716.507,08 €
• Materijalni rashodi 79.949,41 €
• Financijski rashodi 0,88 €
• Rashodi za donacije, kazne, naknade šteta i kapitalne pomoći 400,50 €
Rashodi za nabavu nefinancijske imovine
• Rashodi za nabavu proizvedene dugotrajne imovine 14.802,85 €
Manja evidencija rashoda za zaposlene rezultat je novog načina knjiženja istih kada je lani u provom polugodištu knjiženo sedam rashoda (plaće prosinca 2024. godine te plaće od siječnja do lipnja 2025. godine) ali kao što je navedeno ranije rashodi bilježe rast uslijed povećanja osnovice za izračun plaće kao i zapošljavanje novih djelatnika na mjestu pomoćnika u nastavi te djelatnika za sigurnost i civilnu zaštitu. Materijalni rashodi bilježe rast cijena na tržištu ali zabilježen je pad rashoda spram prošle godine iz razloga uštede na troškovima plina za grijanje manje nabave uredskog materijala te manjeg iznosa troškova reprezentacije. Nastali su i neki troškovi kojih u prošlom razdoblju nije bilo kao što je trošak polaganja ispita domara za rukovoditelja centralnim grijanjem koje se obnavlja svakih pet godina (553,75€), otpremnina zaposleniku za odlazak u mirovinu (3.342,49€), nabava automatike školskog zvona (600,00), nabava zaštitne obuće i odjeće (458,12€) te troškovi službenih putovanja koji su utrošeni u iznosu od 3.173,94 a bilježe veći trošak za višednevna službena putovanja. Nabava nefinancijske imovine bilježi troškove iz vlastitih izvora za interaktivni digitalni asistent, te prihoda pomoći; od strane nadležnog Ministarstva za projekt preventivnih programa u tekućoj školskoj godine te pomoći Općine SPS za nabavu računalne opreme i garderobnih ormara (ukupni iznos nabave nefinancijske imovine od 14.802,85€). Dok je škola lani bilježila donacije u naravi od fizičkih osoba, neprofitnih organizacija i trgovačkih društava u vidu knjiga i audio zapisa za potrebe knjižnice.

1.2. OBRAZLOŽENJE RASHODA PREMA FUNKCIJSKOJ KLASIFIKACIJI
Kao što je ranije rashodi zaposlenika lani povećani su uslijed novog načina knjiženja i time metodologijom knjiženja povećali rashode u lanjskoj godini, a veći indeks dodatnih usluga u obrazovanju odnosi se na pripremu obroka za učenike osnovnih škola; nastao je jer se nastojalo utrošiti što više od dobivenih prihoda za tu namjenu kako bi obroci bili raznovrsniji iako je smanjen broj učenika ove školske godine 2025./26. 

2. OBRAZLOŽENJE PRENESENOG MANJKA ODNOSNO VIŠKA IZ PRETHODNE GODINE I VIŠKA ODNOSNO MANJKA ZA PRIJENOS U SLJEDEĆE RAZDOBLJE

Na kraju izvještajnog razdoblja škola bilježi manjak u iznosu od 121.732,03 € koji je nastao kao metodološki manjak uvjetovan dinamikom knjiženja rashoda za lipanj te primanjem prihoda za njihovo namirenje u srpnju umanjen za rezultat viška prihoda od 2.664,19 € a koji su nastali uplatom prihoda na izvoru 3.1 Vlastiti izvori te izvoru 5.0.3. Pomoći a prenose se za korištenje u slijedeće polugodište.
U obzir se uzima i prijenos metodološkog manjka iz prethodne godine u iznosu od 124.396,22 € koji se većinski odnosi na sredstva iz državnog proračuna za isplatu plaće za prosinac i te na sredstva nadležnog proračuna  za podmirenje materijalnih troškova iz prosinca 2025. godine. 

